พระราชกฤษฎีกา กำหนดค่าเสมอภาคของบาท พ.ศ. 2506
พระราชกฤษฎีกา
กำหนดค่าเสมอภาคของบาท
พ.ศ. ๒๕๐๖
 

ภูมิพลอดุลยเดช
ป.ร.
ให้ไว้ ณ
วันที่ ๑๗ ตุลาคม พ.ศ. ๒๕๐๖
เป็นปีที่
๑๘ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดค่าเสมอภาคของบาท

อาศัยอำนาจตามความในมาตรา ๘
แห่งพระราชบัญญัติเงินตรา พ.ศ. ๒๕๐๑ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า
พระราชกฤษฎีกากำหนดค่าเสมอภาคของบาท พ.ศ. ๒๕๐๖

มาตรา ๒[๑] พระราชกฤษฎีกานี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

มาตรา ๓ ให้กำหนดค่าเสมอภาคของบาทเท่ากับทองคำบริสุทธิ์
๐.๐๔๒๗๒๔๕ กรัม

มาตรา ๔
ให้รัฐมนตรีว่าการกระทรวงการคลังรักษาการตามพระราชกฤษฎีกานี้


ผู้รับสนองพระบรมราชโองการ
จอมพล ส. ธนะรัชต์
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
ในปัจจุบันสถานะการเงินของประเทศมีเสถียรภาพมั่นคงดีแล้ว
จึงสมควรที่จะกำหนดค่าเสมอภาคของบาท ตามความในมาตรา ๘ แห่งพระราชบัญญัติเงินตรา
พ.ศ. ๒๕๐๑





























พรพิมล/พิมพ์
๒๔ ตุลาคม ๒๕๔๕
A+B (C)

ปิยะธิดา/ปรับปรุง
๑ พฤษภาคม ๒๕๖๑




[๑] ราชกิจจานุเบกษา
เล่ม ๘๐/ตอนที่ ๑๐๒/ฉบับพิเศษ หน้า ๑/๒๐ ตุลาคม ๒๕๐๖